Diari Oficial de la Generalitat Valenciana


Sumari del DOGV 9001, del 20-01-2021 (2021/333)

RESOLUCIÓ de 12 de gener de 2021, de la directora general de l'Institut Valencià de Competitivitat Empresarial (IVACE), per la qual s'estableixen els requisits i procediment per a l'obtenció de la certificació acreditativa del compliment del que es disposa en l'article quart, apartat u, lletra o, de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, sobre deduccions per inversions en instal·lacions d'autoconsum o d'energies renovables en habitatges.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9001

Data del DOGV
:   20-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/333


Data del document
:   12-01-2021

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

Anàlisi jurídica

RESOLUCIÓ de 12 de gener de 2021, de la directora general de l'Institut Valencià de Competitivitat Empresarial (IVACE), per la qual s'estableixen els requisits i procediment per a l'obtenció de la certificació acreditativa del compliment del que es disposa en l'article quart, apartat u, lletra o, de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, sobre deduccions per inversions en instal·lacions d'autoconsum o d'energies renovables en habitatges. [2021/333]  
  
La Llei 3/2020, de 30 de desembre, de mesures fiscals de gestió administrativa i financera i d'organització de la Generalitat, va modificar, en l'article 35, la lletra o de l'apartat u de l'article quart de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i altres tributs cedits, que va passar a tindre la redacció següent:  
«o) Els contribuents poden deduir-se un 40 % de l'import de les quantitats invertides en instal·lacions realitzades en l'habitatge habitual del contribuent o en instal·lacions col·lectives de l'edifici on aquest figure, si estan destinades a alguna de les finalitats que s'indiquen a continuació:  
a) Instal·lacions d'autoconsum elèctric, segons el que estableix l'article 9.1 de la Llei 24/2013, de 16 de desembre, del sector elèctric, i la normativa que la desplega.  
b) Instal·lacions de producció d'energia tèrmica a partir de l'energia solar, de la biomassa o de l'energia geotèrmica per a generació d'aigua calenta sanitària, calefacció o climatització.  
c) Instal·lacions de producció d'energia elèctrica a partir d'energia solar fotovoltaica o eòlica, per a electrificació d'habitatges aïllats de la xarxa elèctrica de distribució i la connexió de la qual a aquesta siga inviable des del punt de vista tècnic, mediambiental o econòmic.  
No donen dret a practicar aquesta deducció aquelles instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi tècnic de l'edificació (CTE).  
Aquesta deducció pot aplicar-se a les inversions realitzades en els habitatges que constituïsquen segones residències, sempre que aquestes no es troben relacionades amb l'exercici d'una activitat econòmica, de conformitat amb la normativa estatal reguladora de l'impost, si bé en aquest supòsit el percentatge de deducció és del 20 %.  
A l'efecte d'aquesta deducció, s'ha d'ajustar al concepte d'habitatge contingut en la normativa autonòmica reguladora de l'habitatge.  
  
Els habitatges han d'estar situats en el territori de la Comunitat Valenciana.  
Les actuacions objecte de deducció les han de realitzar empreses instal·ladores que complisquen els requisits establits reglamentàriament.  
  
La base d'aquesta deducció està constituïda per les quantitats efectivament satisfetes en l'exercici pel contribuent, mitjançant els mitjans de pagament relacionats en la disposició addicional setze d'aquesta llei. En el cas de pagaments provinents de finançament obtingut d'entitat bancària o financera, es considera que forma part de la base de deducció l'amortització de capital de cada exercici, a excepció dels interessos.  
  
La base màxima anual d'aquesta deducció s'estableix en 8.000 euros. La base indicada té igualment la consideració de límit màxim d'inversió deduïble per a cada habitatge i exercici. La part de la inversió suportada, si escau, amb subvencions públiques no dona dret a deducció.  
Les quantitats corresponents al període impositiu no deduïdes poden aplicar-se en les liquidacions dels períodes impositius que concloguen en els quatre anys immediats i successius.  
En el cas de conjunts d'habitatges en règim de propietat horitzontal en els quals es duguen a terme aquestes instal·lacions de forma compartida, sempre que tinguen cobertura legal, aquesta deducció pot aplicar-la cadascun dels propietaris individualment segons el coeficient de participació que li corresponga, sempre que complisquen amb la resta de requisits establits.  
Per a aplicar la deducció s'han de conservar els justificants de despesa i de pagament, els quals han de complir el que es disposa en la seua normativa d'aplicació.  
La deducció establida en aquest apartat requereix el reconeixement previ de l'administració autonòmica. A tals efectes, l'Institut Valencià de Competitivitat Empresarial (IVACE) ha d'expedir la certificació acreditativa corresponent.  
L'IVACE ha de determinar la tipologia, els requisits tècnics, els costos de referència màxims i altres característiques dels equips i instal·lacions a les quals els resulta aplicable la deducció establida en aquest apartat. L'IVACE pot dur a terme les actuacions de control i comprovació tècnica sobre els equips instal·lats que considere oportunes.»  
En virtut del que es disposa en l'article 8.2n.a del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, resolc:  
  
Primer  
Establir la tipologia, requisits tècnics, costos de referència màxims i altres característiques dels equips i instal·lacions a les quals els resulta aplicable la deducció establida en la lletra o, de l'apartat u de l'article quart de la Llei 13/1997, de la Generalitat, el detall de la qual s'indica en l'annex de la present resolució.  
  
Segon  
Aprovar el procediment per a l'obtenció de la certificació acreditativa que ha d'emetre l'IVACE, que comporta el reconeixement previ de l'Administració autonòmica per a l'aplicació de la deducció continguda en la lletra o de l'apartat u de l'article quart de la Llei 13/1997, indicat a continuació:  
1. Presentació de la sol·licitud.  
Les sol·licituds presentades a partir de la publicació d'aquesta resolució s'han d'adequar al formulari normalitzat disponible en la pàgina web de l'IVACE http://www.ivace.es.  
La presentació de la sol·licitud pot dur-se a terme per qualsevol de les modalitats següents:  
- Presencial.  
Es presentarà la sol·licitud normalitzada i la documentació complementària en la seu de l'IVACE, Ciutat Administrativa 9 d'Octubre - Torre 2, carrer de la Democràcia, 77 (accés per c/ 9 d'Octubre) 46347 València, o en les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques. En el cas que s'opte per presentar la sol·licitud en una oficina de Correus, ha de fer-se en sobre obert perquè la instància siga datada i segellada per l'oficina de Correus abans de ser certificada.  
  
- Sol·licitud electrònica.  
La sol·licitud i documentació annexa es presentaran davant el Registre electrònic de la Generalitat, accessible a través de la pàgina web de l'IVACE http://www.ivace.es. La tramitació tant de la sol·licitud, com en general del procediment, requereix que la persona sol·licitant, o la persona autoritzada per a la realització del tràmit, dispose de certificat de persona física - emés per l'Autoritat de Certificació de la Comunitat Valenciana, o per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Indústria, Comerç i Turisme.  
A fi de facilitar a les persones interessades la presentació de sol·licituds, l'IVACE pot formalitzar convenis amb associacions sectorials d'empreses instal·ladores perquè aquestes actuen com a entitats col·laboradores. En cas d'optar per aquesta possibilitat, aquestes associacions han d'estar adherides al Sistema Arbitral de Consum de la Conselleria d'Economia Sostenible, Sectors Productius, Comerç i Treball de la Generalitat i dur a terme aquest servei de col·laboració amb l'IVACE de manera universal i gratuïta.  
2. Documentació complementària que s'ha de presentar juntament amb la sol·licitud:  
2.1. Per a totes les persones sol·licitants:  
- Factures de la instal·lació, que complisquen el que disposa el Reglament pel qual es regulen les obligacions de facturació, aprovat pel Reial decret 1619/2012, de 30 de novembre i altra normativa vigent.  
Només es consideren vàlides les factures referides a la persona sol·licitant/compradora.  
En el cas d'impostos i taxes que puguen considerar-se elegibles, s'aportaran els corresponents fulls de liquidació o documents equivalents.  
- Justificants de pagament. Són vàlids els mitjans de pagament relacionats en la disposició addicional setze de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, i més concretament: targeta de crèdit o dèbit, transferència bancària, xec nominatiu o ingrés en comptes en entitats de crèdit.  
  
Només es consideren vàlids els justificants de pagament referits a la persona sol·licitant/compradora.  
- Fotografies de la instal·lació i de cadascun els elements que la componen, en format físic o digital, en qualsevol dels formats electrònics habituals (JPG, JPEG, GIF, PNG, etc.).  
- Fitxa cadastral de l'immoble, obtinguda a través de la Seu Electrònica del Cadastre (www.sedecatastro.gob.es).  
Es pot substituir la presentació d'aquest document per la indicació, en el formulari de sol·licitud, de la referència cadastral de l'immoble, per a la posterior comprovació per l'IVACE.  
- Declaració responsable, marcant la casella destinada per a això en el mateix formulari de sol·licitud, referent als aspectes següents:  
· Que totes les dades que figuren en la sol·licitud i en la documentació complementària aportada són certes i estan vigents.  
· Que la instal·lació l'ha realitzat una empresa instal·ladora que compleix els requisits establits reglamentàriament.  
· Que tots els equips i instal·lacions compleixen la normativa vigent d'aplicació.  
· Que la instal·lació i els components compleixen els períodes de garantia mínims exigits.  
· Que la instal·lació està constituïda per equips nous, sense ús previ.  
  
· Que l'habitatge compleix les condicions per a ser considerat habitatge, d'acord amb la normativa autonòmica reguladora de l'habitatge, si escau.  
· Que l'habitatge compleix les condicions per a ser considerat habitatge habitual, d'acord amb la normativa reguladora de l'Impost sobre la Renda de les Persones Físiques.  
· Que la instal·lació no es troba relacionada amb l'exercici d'una activitat econòmica.  
· Que tant la persona sol·licitant com la instal·lació compleixen tots els requisits establits per a l'aplicació de la deducció.  
- Per a habitatges construïts sobre sòl no urbà (tant urbanitzable com no urbanitzable), certificat que acredite la legalitat de l'edificació en què s'ha dut a terme la instal·lació (cèdula d'habitabilitat, certificat municipal o equivalent).  
- En el cas d'inversions realitzades en instal·lacions col·lectives per comunitats de propietaris en conjunts d'habitatges en règim de propietat horitzontal, declaració de l'administrador o del president amb la llista dels propietaris que han participat en la inversió i el seu percentatge de participació.  
- Per a les instal·lacions realitzades sobre edificacions amb data de construcció posterior a l'any 2006, còpia de la sol·licitud de llicència d'obres de l'edificació o qualsevol altre document que acredite la data de construcció de l'edificació o que aquesta es troba fora de l'àmbit d'aplicació del Codi tècnic de l'edificació (CTE).  
En els casos en què en virtut del codi esmentat resulte obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, ha de presentar-se document explicatiu subscrit per tècnic competent o empresa instal·ladora on es compare la instal·lació realitzada respecte a la mínima requerida per al compliment del CTE, tant en termes tècnics com econòmics, i es justifique la sobreinversió suportada.  
  
2.2. Per a cada tipologia d'instal·lació:  
a) Instal·lacions d'autoconsum elèctric.  
- Certificat de la instal·lació individual diligenciat per l'administració autonòmica.  
- Fitxa tècnica o full de característiques del fabricant dels equips principals (sistema de generació i d'acumulació, si escau), on s'especifiquen les característiques i rendiment dels sistemes emprats.  
  
b) Instal·lacions de producció d'energia tèrmica.  
- Per a totes les fonts energètiques:  
· Fitxa tècnica o full de característiques del fabricant dels equips principals (sistema de generació i d'acumulació, si escau), on s'especifiquen les característiques i rendiment dels sistemes emprats.  
  
- Per a les instal·lacions d'energia solar tèrmica:  
· Còpia de la resolució de certificació del captador o sistema solar prefabricat emprat, d'acord amb el que s'estableix en l'Ordre de 28 de juliol de 1980, per la qual s'aproven normes i instruccions tècniques complementàries per a l'homologació de panells solars, considerant les modificacions introduïdes per l'Ordre ITC/71/2007, de 22 de gener, per l'Ordre IET/401/2012, de 28 de febrer i per l'Ordre IET/2366/2014, d'11 de desembre. Aquesta certificació ha d'estar vigent en el moment de la realització de la inversió.  
Es pot substituir la presentació d'aquest document per la indicació, en el formulari de sol·licitud, de la contrasenya de certificació de l'equip, per a la posterior comprovació per part de l'IVACE.  
c) Instal·lacions de producció d'energia elèctrica aïllades de la xarxa.  
- Per a totes les fonts energètiques:  
· Certificat de la instal·lació individual diligenciat per l'administració autonòmica.  
· Documentació acreditativa que la connexió del consum a la xarxa elèctrica de distribució resulta inviable des del punt de vista tècnic, mediambiental i/o econòmic. La justificació de la inviabilitat tècnica i/o econòmica es realitzarà a partir la notificació de la companyia elèctrica distribuïdora on s'establisquen les condicions per a la connexió del subministrament.  
· Fitxa tècnica o full de característiques del fabricant dels equips principals (sistema de generació i d'acumulació, si escau), on s'especifiquen les característiques i rendiment dels sistemes emprats.  
  
L'IVACE pot sol·licitar, per a totes les tipologies i fonts energètiques, qualsevol altre document o informació sobre les característiques de la instal·lació.  
3. La documentació s'incorporarà a la plataforma establida per l'IVACE a l'efecte de la seua supervisió.  
4. Supervisada la documentació aportada i acreditat el compliment de la totalitat de requisits establits, la direcció general de l'IVACE emetrà la certificació acreditativa positiva que la instal·lació executada és susceptible d'aplicació de la deducció fiscal continguda en l'article quart, apartat u, lletra o), de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, amb indicació expressa de la tipologia de la instal·lació, ubicació, inversió acreditada i exercici al qual resulta imputable, entre altres.  
  
5. Si de la documentació aportada per la persona sol·licitant no s'acredita el compliment dels requisits exigits en l'article quart, apartat u, lletra o, de la Llei 13/1997, de 23 de desembre, de la Generalitat, l'IVACE emetrà certificació negativa.  
6. El termini màxim per a emetre la certificació acreditativa és de 30 dies hàbils des de la presentació de la sol·licitud completa i correcta.  
7. L'IVACE pot dur a terme les actuacions de control i comprovació tècnica sobre els equips instal·lats que considere oportunes. El sistema de control que l'IVACE aplicarà en relació a les declaracions responsables presentades serà per mostreig, d'acord amb el que s'estableix en l'artícle 6.4 del Decret 165/2010, de 8 d'octubre del Consell.  
  
Contra la present resolució, que no posa fi a la via administrativa, pot interposar-se recurs d'alçada davant del president de l'Institut Valencià de Competitivitat Empresarial en el termini d'un mes, comptat des de l'endemà de la seua publicació en el Diari Oficial de la Generalitat Valenciana, d'acord amb el que s'estableix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de gener de 2021.- La directora general de l'IVACE: Júlia Company Sanus.  
  
  
ANNEX  
Tipologia, requisits tècnics, cost de referència màxims  
 i altres característiques dels equips i instal·lacions   
als quals resulta aplicable la deducció  
  
a) Instal·lacions d'autoconsum elèctric.  
a.1) Tipologia.  
- Modalitats. Instal·lacions d'autoconsum elèctric, segons el que s'estableix en l'article 9.1 de la Llei 24/2013, de 16 de desembre, del sector elèctric. Aquestes instal·lacions, estiguen equipades o no amb sistemes d'acumulació o emmagatzematge energètic, es corresponen amb les realitzades sota les modalitats establides d'acord amb la classificació prevista en l'article 4 del Reial decret 244/2019, de 5 d'abril/2015, de 9 d'octubre, pel qual es regulen les condicions administratives, tècniques i econòmiques de l'autoconsum d'energia elèctrica.  
- Fonts energètiques. Energia solar fotovoltaica, energia eòlica, energia minihidràulica i microcogeneració a partir d'altres fonts energètiques.  
a.2) Requisits tècnics.  
- Tots els equips i instal·lacions han de complir la normativa vigent d'aplicació, i de manera concreta, a títol enunciatiu, no limitador:  
  
· Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.  
· Reial decret 842/2002, de 2 d'agost, pel qual s'aprova el Reglament electrotècnic per a baixa tensió.  
· Reial decret 1699/2011, de 18 de novembre, pel qual es regula la connexió a xarxa d'instal·lacions de producció d'energia elèctrica de xicoteta potència.  
- Per a les instal·lacions d'energia solar fotovoltaica, els mòduls emprats hauran de posseir els corresponents certificats de compliment de les normes UNE-EN o IEC que siguen aplicables segons la tecnologia emprada.  
- No es consideren deduïbles en cap cas les inversions en:  
· Instal·lacions formades exclusivament per sistemes de gestió i emmagatzematge energètic no vinculats a un sistema de generació.  
a.3) Costos de referència màxims (IVA inclòs).  
- Es prendrà com a cost de referència una inversió màxima per unitat de potència instal·lada, incloent-hi tots els components, equips i instal·lacions, segons les característiques de cada projecte de:  
· Instal·lacions sense acumulació.  
  
Sistema Rang de potència(P) Cost de referència (?/kW)  
Fotovoltaic P <= 5 kWp 3.025 ?/kWp  
 5 kWp < P <= 20 kWp (3.428,35 € 80,67 P) ?/kWp  
Eòlic P <= 50 kW 3.630 ?/kW  
  
  
· Instal·lacions amb acumulació.  
El cost de referència de les instal·lacions amb acumulació s'incrementarà, a partir dels costos indicats anteriorment, en funció la capacitat nominal del sistema d'acumulació, mesurada en kWh, i de la tecnologia emprada, segons s'indica en la taula següent:  
  
Tecnologia Cost de referència (?/kWh)  
Plom àcid 363  
Ió liti 1.815  
  
  
Es considera la capacitat nominal del sistema d'emmagatzematge energètic, amb independència de la profunditat de descàrrega útil emprada en el disseny.  
- Aquests costos de referència màxims són aplicables a les inversions realitzades en els exercicis 2019 i posteriors, excepte modificació expressa.  
- Per a instal·lacions mixtes es prendrà com a referència cadascun dels costos indicats anteriorment en la proporció corresponent a cada sistema.  
- Costos elegibles:  
· Inversions en equips, transport i muntatge vinculats directament a les instal·lacions d'autoconsum, en concret, sistema generador, sistema de conversió de l'energia, sistema de control i regulació, equip de mesura d'energia generada i, si escau, sistema d'emmagatzematge energètic.  
  
· Obra civil estrictament necessària vinculada a la instal·lació.  
· Instal·lacions d'evacuació d'energia fins al punt de connexió a la xarxa elèctrica.  
· Costos de tramitació administrativa de les instal·lacions, inclosos els costos dels estudis d'accés i connexió, els drets de connexió de generació, els impostos municipals (ICIO) i taxes d'obres, legalització i, si escau inscripció en registres.  
· Si escau, costos de redacció de projecte, estudi de seguretat i salut i direcció d'obra.  
· Es considera elegible l'IVA satisfet.  
· Només es consideren elegibles els costos de les contractacions externes.  
a.4) Altres característiques dels equips i instal·lacions.  
- Les instal·lacions han d'estar realitzades per empreses instal·ladores que complisquen els requisits establits reglamentàriament.  
- Només es consideren deduïbles les inversions en instal·lacions que estiguen constituïdes per equips nous, sense ús previ.  
- No es consideren deduïbles en cap cas les inversions en instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi tècnic de l'edificació (CTE). No obstant això, en els casos en què en virtut del codi esmentat resulte obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, pot ser deduïble la inversió en la instal·lació en els casos i percentatges que estime l'IVACE.  
  
- Garanties mínimes exigides als equips i instal·lacions:  
· Equips principals: 2 anys.  
· Instal·lació: 2 anys.  
- Les instal·lacions han de realitzar-se en qualsevol mena d'habitatge inclòs en l'àmbit domèstic, tant els que tinguen caràcter d'habitual com els que constituïsquen segones residències, sempre que estiguen situats dins del territori de la Comunitat Valenciana. A l'efecte d'aquesta deducció, cal atindre's al concepte d'habitatge contingut en la normativa autonòmica reguladora de l'habitatge.  
- Les instal·lacions no podran estar relacionades amb l'exercici d'una activitat econòmica.  
- La part de la inversió secundada, si escau, amb subvencions públiques no donarà dret a deducció.  
b) Instal·lacions de producció d'energia tèrmica.  
b.1) Tipologia.  
- Modalitats. Instal·lacions de producció d'energia tèrmica, equipades o no amb sistemes d'acumulació energètica, per a aplicacions de producció d'aigua calenta sanitària, calefacció i/o climatització. Es consideren igualment incloses les instal·lacions destinades a climatització de piscines.  
- Fonts energètiques: energia solar tèrmica, biomassa i energia geotèrmica.  
b.2) Requisits tècnics.  
- Tots els equips i instal·lacions han de complir la normativa vigent d'aplicació, i de manera concreta, a títol enunciatiu, no limitador:  
  
· Per a totes les tecnologies: Reial decret 1027/2007, de 20 de juliol, pel qual s'aprova el Reglament d'instal·lacions tèrmiques en els edificis.  
  
· Per a les instal·lacions d'energia solar tèrmica: plec de condicions tècniques de l'IDAE per a instal·lacions solars tèrmiques (PET-REV-gener 2009), excepte en el cas d'aquells captadors que empren com a fluid de treball l'aire.  
- Requisits específics en funció de cada font energètica:  
· Instal·lacions d'energia solar tèrmica:  
i. Les instal·lacions han d'estar constituïdes per sistemes indirectes (doble circuit) per a calfament d'un fluid a partir de la captació de la radiació solar, bé siga com a sistema compacte, prefabricat o com a sistema format per elements independents.  
ii. Amb caràcter general, no es permet la connexió d'un sistema de generació auxiliar en l'acumulador solar. Per als equips d'instal·lacions solars que vinguen preparats de fàbrica per a albergar-hi un sistema auxiliar elèctric, s'ha d'anul·lar aquesta possibilitat de manera permanent, mitjançant segellament irreversible o un altre mitjà. Amb caràcter excepcional, aquesta condició no s'aplicarà en les circumstàncies i condicions específiques previstes en el plec de condicions tècniques de l'IDAE per a instal·lacions solars tèrmiques (PET-REV-gener 2009).  
iii. Els equips emprats han de comptar amb la corresponent resolució de certificació del captador o sistema solar prefabricat emprat, d'acord amb el que s'estableix en l'Ordre de 28 de juliol de 1980, per la qual s'aproven normes i instruccions tècniques complementàries per a l'homologació de panells solars, considerant les modificacions introduïdes per l'Ordre ITC/71/2007, de 22 de gener, per l'Ordre IET/401/2012, de 28 de febrer i per l'Ordre IET/2366/2014, d'11 de desembre. Aquesta certificació ha d'estar vigent en el moment de la realització de la inversió.  
· Instal·lacions de biomassa tèrmica:  
i. Les instal·lacions han d'estar destinades a la producció d'energia tèrmica en sistemes generadors, a partir de biomassa, siga de manera directa, per conduccions o mitjançant circuit hidràulic de distribució.  
  
ii. Es consideren deduïbles les inversions en sistemes de generació d'energia tèrmica del tipus caldera, termoestufa, hidroestufa, estufa, equip compacte inserible de ximenera amb sistema de recuperació amb convecció forçada i llar tancada.  
iii. No es consideren deduïbles les inversions en ximeneres de llar oberta, forns, cuines, estufes d'exterior, ni en qualsevol equip dissenyat per al consum de combustibles d'origen no renovable (gas natural, gas butà/propà, gasoil, oli, parafina, cera líquida, alcohol o assimilables).  
  
iv. En el cas de calderes, els sistemes emprats han de posseir la declaració de conformitat CE del fabricant de l'equip i acreditar el seu rendiment a potència nominal.  
v. La font energètica primària pot estar constituïda per pèl·lets, llenya o altres combustibles assimilables de caràcter renovable.  
· Instal·lacions d'energia geotèrmica.  
i. Les instal·lacions han d'estar destinades a l'aprofitament de l'energia geotèrmica utilitzant bombes de calor que intercanvien amb el terreny, siguen de circuit obert o tancat.  
ii. Només es considera deduïble el cost dels equips, obra i instal·lacions necessàries per a aconseguir l'intercanvi efectiu d'energia amb el terreny, no s'hi inclouen les bombes de calor pròpiament dites.  
b.3) Costos de referència màxims (IVA inclòs).  
- Es prendrà com a cost de referència una inversió màxima per unitat de potència o superfície de captació instal·lada, incloent-hi tots els components, equips i instal·lacions, segons les característiques de cada projecte de:  
· Instal·lacions d'energia solar tèrmica: 1.028,50 ?/m², es considera com a unitat de superfície de captació la superfície d'obertura.  
· Instal·lacions de biomassa:  
i. Calderes de pèl·lets (o policombustible): 363 ?/kW de potència instal·lada.  
ii. Altres equips de pèl·lets (termoestufes, hidroestufes, estufes o equips compactes inseribles de ximenera amb sistema de recuperació amb convecció forçada, de pèl·lets): 200 ?/kW de potència instal·lada.  
iii. Equips compactes inseribles de ximenera amb sistema de recuperació amb convecció forçada, de llenya: 150 ?/kW de potència instal·lada.  
iv. Altres equips de llenya: 100 ?/kW de potència instal·lada.  
· Instal·lacions d'energia geotèrmica:  
Tipus de circuit Tipologia d'intercanvi Cost de referència (?/kW)  
Circuit tancat Sondejos - vertical 1.694 ?/kW  
 Enterrat - horitzontal 1.331 ?/kW  
Circuit obert 605 ?/kW  
  
  
- Aquests costos de referència màxims seran aplicables a les inversions realitzades en els exercicis 2019 i posteriors, excepte modificació expressa.  
- Per a instal·lacions mixtes es prendrà com a referència cadascun dels costos indicats anteriorment en la proporció corresponent a cada sistema.  
- Costos elegibles:  
· Inversions en equips, transport i muntatge vinculats directament a les instal·lacions de producció d'energia tèrmica, en concret, sistema generador d'energia, sistema d'intercanvi, sistema de control i regulació, sistema d'acumulació tèrmica i, si escau, equip de mesura d'energia generada.  
· Obra civil estrictament necessària vinculada a la instal·lació.  
· Costos de tramitació administrativa de les instal·lacions, inclosos els impostos municipals (ICIO) i taxes d'obres, legalització i, si escau, inscripció en registres.  
· Si escau, costos de redacció de projecte, estudi de seguretat i salut i direcció d'obra, si es tracta de contractacions externes.  
· Es considera elegible l'IVA satisfet.  
· Només es consideren elegibles les contractacions externes.  
· No es consideren elegibles:  
i. Amb caràcter general, els costos dels circuits de distribució i elements de consum d'energia tèrmica (radiadors, sòl radiant, ventiloconvectors, etc.).  
ii. Els costos dels sistemes de suport auxiliar basats en el consum de fonts no renovables o d'energia elèctrica.  
iii. En el cas d'instal·lacions d'energia geotèrmica o unes altres que requerisquen transformacions termodinàmiques, els costos de les bombes de calor.  
b.4) Altres característiques dels equips i instal·lacions.  
- Les instal·lacions han d'estar realitzades per empreses instal·ladores que complisquen els requisits establits reglamentàriament.  
- Només es consideren deduïbles les inversions en instal·lacions que estiguen constituïdes per equips nous, sense ús previ.  
- No es consideren deduïbles en cap cas les inversions en instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi tècnic de l'edificació (CTE). No obstant això, en els casos en què en virtut del codi esmentat resulte obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, pot ser deduïble la inversió en la instal·lació en els casos i percentatges que estime l'IVACE.  
  
- Garanties mínimes exigides als equips i instal·lacions:  
· Equips principals: 2 anys.  
· Instal·lació: 2 anys.  
- Les instal·lacions han de realitzar-se en qualsevol classe d'habitatge inclòs en l'àmbit domèstic, tant els que tinguen caràcter d'habitual com els que constituïsquen segones residències, sempre que estiguen situats dins del territori de la Comunitat Valenciana. A l'efecte d'aquesta deducció, cal atindre's al concepte d'habitatge contingut en la normativa autonòmica reguladora de l'habitatge.  
- Les instal·lacions no poden estar relacionades amb l'exercici d'una activitat econòmica.  
- La part de la inversió suportada, si escau, amb subvencions públiques no dona dret a deducció.  
c) Instal·lacions de producció d'energia elèctrica aïllades de la xarxa.  
c.1) Tipologia.  
- Modalitats. Instal·lacions de producció d'energia elèctrica, equipades o no amb sistemes d'acumulació o emmagatzematge energètic, destinades a l'electrificació d'habitatges aïllats de la xarxa elèctrica de distribució, i la connexió de la qual a aquesta siga inviable des del punt de vista tècnic, mediambiental i/o econòmic.  
- Fonts energètiques. Energia solar fotovoltaica i energia eòlica.  
c.2) Requisits tècnics.  
- Tots els equips i instal·lacions han de complir la normativa vigent d'aplicació, i de manera concreta, a títol enunciatiu, no limitador:  
  
· Per a totes les tecnologies: Reial decret 842/2002, de 2 d'agost, pel qual s'aprova el Reglament electrotècnic per a baixa tensió.  
· Per a les instal·lacions d'energia solar fotovoltaica: plec de condicions tècniques de l'IDAE per a instal·lacions solars fotovoltaiques aïllades de xarxa (PCT-A-REV-febrer 2009).  
- Per a les instal·lacions d'energia solar fotovoltaica, els mòduls emprats han de posseir els corresponents certificats de compliment de les normes UNE-EN o IEC que siguen aplicables segons la tecnologia emprada.  
- Només es consideren deduïbles les inversions en instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de la qual a aquesta siga inviable des del punt de vista tècnic, mediambiental i/o econòmic.  
c.3) Costos de referència màxims (IVA inclòs).  
- Es prendrà com a cost de referència una inversió màxima per unitat de potència instal·lada, incloent-hi tots els components, equips i instal·lacions, segons les característiques de cada projecte de:  
· Instal·lacions sense acumulació.  
  
Sistema Rang de potència(P) Cost de referència (?/kW)  
Fotovoltaic P <= 5 kWp 3.025 ?/kWp  
 5 kWp < P <= 20 kWp (3.428,35 € 80,67 P) ?/kWp  
Eòlic P <= 50 kW 3.630 ?/kW  
  
  
· Instal·lacions amb acumulació.  
El cost de referència de les instal·lacions amb acumulació s'incrementarà, a partir dels costos indicats anteriorment, en funció la capacitat nominal del sistema d'acumulació, mesurada en kWh, i de la tecnologia emprada, segons s'indica en la taula següent:  
  
Tecnologia Cost de referència (?/kWh)  
Plom àcid 363  
Ió liti 1.815  
  
  
Es considera la capacitat nominal del sistema d'emmagatzematge energètic, amb independència de la profunditat de descàrrega útil emprada en el disseny.  
- Aquests costos de referència màxims són aplicables a les inversions realitzades en els exercicis 2019 i posteriors, excepte modificació expressa.  
- Per a instal·lacions mixtes es pren com a referència cadascun dels costos indicats anteriorment en la proporció corresponent a cada sistema.  
- Costos elegibles:  
· Inversions en equips, transport i muntatge vinculats directament a les instal·lacions de producció d'energia elèctrica, en concret, sistema generador, sistema de conversió de l'energia, sistema de control i regulació, equip de mesura d'energia generada i, si escau, sistema d'emmagatzematge.  
· Obra civil estrictament necessària vinculada a la instal·lació.  
· Costos de tramitació administrativa de les instal·lacions, inclosos els impostos municipals (ICIO) i taxes d'obres, legalització i, si escau, inscripció en registres.  
· Si escau, costos de redacció de projecte, estudi de seguretat i salut i direcció d'obra, si es tracta de contractacions externes.  
· Es considera elegible l'IVA satisfet.  
· Només es consideren elegibles les contractacions externes.  
· No es considera elegible el cost del sistema de suport auxiliar.  
c.4) Altres característiques dels equips i instal·lacions.  
- Les instal·lacions les han de realitzar empreses instal·ladores que complisquen els requisits establits reglamentàriament.  
- Només es consideren deduïbles les inversions en instal·lacions que estiguen constituïdes per equips nous, sense ús previ.  
- No es consideren deduïbles en cap cas les inversions en instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi tècnic de l'edificació (CTE). No obstant això, en els casos en què en virtut del codi esmentat resulte obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, es pot deduir la inversió en la instal·lació en els casos i percentatges que estime l'IVACE.  
  
- Garanties mínimes exigides als equips i instal·lacions:  
· Equips principals: 2 anys.  
· Instal·lació: 2 anys.  
- Les instal·lacions han de realitzar-se en qualsevol mena d'habitatge inclòs en l'àmbit domèstic, tant els que tinguen caràcter d'habitual com els que constituïsquen segones residències, sempre que estiguen situats dins del territori de la Comunitat Valenciana.  
A l'efecte d'aquesta deducció, cal ajustar-se al concepte d'habitatge contingut en la normativa autonòmica reguladora de l'habitatge.  
- Les instal·lacions no poden estar relacionades amb l'exercici d'una activitat econòmica.  
- La part de la inversió secundada, si escau, amb subvencions públiques no dona dret a deducció.